(Clopoțel)
Dragă Thay, dragă Sangha,
avem un prieten. Este călugăr catolic.
Când era copil, nu avea niciun fel de viață spirituală.
Dar când a crescut, a avut o experiență de iubire și unitate.
Și a devenit călugăr.
Acum are două surse spirituale.
Prima este Iisus și cealaltă este Thay.
A citit unele dintre cărțile dvs., vă urmărește învățăturile pe Internet
și este foarte recunoscător pentru ele.
Probabil că nu va putea veni la Plum Village.
Puteți spune câteva cuvinte despre această inter-existență
între catolicism și budism?
(Thay): Citește din nou, te rog.
Dragă Thay, dragă Sangha,
avem un prieten, care este călugăr catolic.
Când era copil, nu avea niciun fel de viață spirituală.
Dar când a crescut, a avut o experiență de iubire și unitate.
Și a devenit călugăr.
Acum are două surse spirituale.
Prima este Iisus și cealaltă este Thay.
A citit unele dintre cărțile dvs., vă urmărește învățăturile pe Internet
și este foarte recunoscător pentru ele.
Probabil că nu va putea veni la Plum Village.
Deci ar putea Thay să spună câteva cuvinte despre inter-existența
dintre catolicism și budism?
Alaltăieri am spus ceva de genul:
„Budismul este alcătuit din elemente non-budiste.”
Este ca o floare care este formată din elemente non-florale.
Iar Buddha a folosit doar elemente non-budiste pentru a crea budismul.
Și era conștient de asta.
Privind în jur vedem multe elemente.
Și dacă ești priceput, poți folosi orice element pe care-l vezi
pentru a-ți crea propriul budism.
Așadar, același lucru trebuie să fie adevărat și pentru creștinism.
Creștinismul este făcut din elemente non-creștine.
Și învățătura despre inter-ființare este și ea disponibilă în creștinism.
Învățătura despre cum să trăim fericiți în momentul prezent
poate fi găsită printre învățăturile lui Iisus Hristos.
Și când citim Biblia,
citim afirmații cum ar fi:
„Va veni o zi când veți vedea că eu sunt în Tatăl Meu
și că voi sunteți în Mine, iar Eu sunt în voi.”
Este din Evanghelia după Ioan. Este învățătura despre inter-ființare.
Eu sunt în Tatăl, voi sunteți în Mine, iar Eu sunt în voi.
Noi suntem unul înăuntrul celuilalt și nu afară.
În Evanghelia după Matei, este scris:
„Să nu ne îngrijim de ziua de mâine. Ziua de mâine se va îngriji de ale sale.”
Deci aceasta este învățătura despre cum să trăim fericiți în momentul prezent.
Așadar sunt multe aspecte care pot fi recunoscute.
Și sunt mulți dintre noi care practică
conform învățăturilor lui Iisus și ale lui Buddha și nu apar conflicte.
Și acesta este un lucru foarte bun pentru cauza păcii, unității și armoniei în lume.
(Clopoțel)